— 48 — 



tris processus, paulo antequani in massam cineream intrat, 

 dividitur. Quae fibrae tamen, priusquam in singulas coUi- 

 guntur lamellas, in massa gelatinosa, qua sulci fundus limi- 

 tatur, regulariter ad digitorum manuum inter se junctorum 

 similitudinem altera alteri ita implicanlur, ut fibrae dextrae 

 lamellas sinistras, sinistrae dextras conforment. Parva modo 

 fibrarum pars non in substantiam cineream partem posticam 

 versus penetrat sed ad anteriora atque exteriora in funicu- 

 los anteriores porrecta in tela eorum conjunctiva intersti- 

 tiali, quamquam non in lamellas regulares disposita, at satis 

 conferta, decurrit brevique e conspectu evanescit. 



Quae quum ita sint, per totam medullae spinalis lon- 

 gitudinem in sulci anterioris fundo telae conjunctivae funi- 

 culus, elementis, quibus efTormatur, inter se perplexis con- 

 densatus solidusque factus, extenditur, qui funiculus ipse ve- 

 luti centrum in omnes medullae regiones lamellas dimittit, 

 fundamentum firmum, quod organo adminiculo sit, efficiens. 

 Equidem rationem, qua pia mater cum interna medullae parte 

 continetur, cum illa ratione comparaverim, quae nonnullarum 

 glandularum tunicae propriae cum earum stromate intercedit. 

 In qua comparatione sulcus anterior hilo respondeat, per 

 quem et ipsum vasa telaeque conjunctivae lamellae atque 

 trabeculae in partes interiores intrant. His, quemadmodum 

 ex verbis cl' Arnold pag. 38 allatis patet, observatio ab illo 

 auctore jam dudum prolata confirmatur ampliusque excoli- 

 tur, qua quidem piam matrem rationibus maxime variis cum 

 substantia cinerea contineri compertum est. Itaque, quum 

 piae matris fibrae lamellaeque arctissime cum massa medul- 

 lae universa junctae sint, innumeris processibus, quos dimit- 

 tunt, cum tela laxiore confluentibus , mihi quidem nunquam 

 contigit, ut in segmentis tenuibus illas separarem ac disjun- 

 gcrem. Chemicis etiam subsidiis in usum vocatis fibrae 

 istae lamellaeque paulo diutius, quam tela conjunctiva infor- 

 mis, resistunt, quippe quas acidum aceticura turgidas reddendo 

 non tam celeriter quam plicas tractusque fibrarum circum- 

 jecta oculis subducere valeat. Solutione vero kali caustici 

 p. c. 10. guttatim infusa, brevi evanescunt. 



Etiamsi secundum ea , quae hucusque exphcuiraus, certo 

 contendi potuerit, magnara fibrarura gelatinosarum partem 

 natura nervea non esse, tamen, si quidem vel descriptiones 



